ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતનો એક્ટિવ કેસ લોડ 70 દિવસ પછી 9 લાખથી નીચે આવી ગયો છે
ભારતમાં છેલ્લા 24 કલાકમાં 62,224 દૈનિક નવા કેસ નોંધાયા
એક મહિના કરતાં વધુ સમયથી દૈનિક નવા નોંધાતા કેસો કરતાં દરરોજ નવા સાજા થનારાનો આંકડો વધારે જળવાઇ રહ્યો છે
સાજા થવાનો દર વધીને 95.80% થયો
દૈનિક પોઝિટીવિટી દર 3.22%, સતત 9 દિવસથી પોઝિટીવિટી દર 5% કરતાં ઓછો નોંધાય છે
ભારતમાં દૈનિક નવા કોવિડ કેસોમાં સતત ઘટાડો નોંધાયો છે. ભારતમાં છેલ્લા 24 કલાકમાં દૈનિક ધોરણે નવા 62,224 કેસ નોંધાયા છે. દેશમાં 9 સાતમા દિવસે પણ દૈનિક ધોરણે નવા નોંધાયેલા કેસોનો આંકડો 1 લાખથી નીચે રહ્યો છે. કેન્દ્ર અને રાજ્યો/કેન્દ્રશાસિત પ્રદેશોના સતત અને સહયોગપૂર્ણ પ્રયાસોના ફળરૂપે આ પરિણામ પ્રાપ્ત થયું છે.
ભારતમાં સક્રિય કેસોના ભારણમાં એકધારું ઘટાડાનું વલણ જળવાઇ રહ્યું છે. દેશમાં સક્રિય કેસોનું ભારણ આજે 8,65,432 નોંધાયું છે. સક્રિય કેસોનું ભારણ 70 દિવસ પછી 9 લાખની નીચે જળવાઇ રહ્યું છે.
છેલ્લા 24 કલાકમાં સક્રિય કેસોની સંખ્યામાં 47,946 દર્દીનો ચોખ્ખો ઘટાડો નોંધાયો છે અને દેશમાં કુલ નોંધાયેલા પોઝિટીવ કેસોમાંથી સક્રિય કેસોની સંખ્યા હવે ફક્ત 2.92% રહી છે.
ભારતમાં કોવિડથી સંક્રમિત થયેલા વધુને વધુ દર્દીઓ સાજા થઇ રહ્યાં હોવાથી સતત 32 દિવસથી દેશમાં દૈનિક ધોરણે નવા નોંધાયેલા દર્દીઓની સરખામણીને નવા સાજા થયેલા દર્દીઓનો આંકડો વધારે જળવાઇ રહ્યો છે. છેલ્લા 24 કલાકમાં 1, 07,628 દર્દીઓ સાજા થયા હોવાનું નોંધાયું છે.
છેલ્લા 24 કલાકમાં દૈનિક ધોરણે નવા નોંધાયેલા કેસ કરતાં નવા સાજા થયેલાની સંખ્યા 45000થી  વધારે છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસોમાંથી 2,83,88,100 દર્દીઓ સાજા થઇ ગયા છે અને છેલ્લા 24 કલાકમાં 1,07,628 દર્દી સાજા થયા છે. આના કારણે એકંદરે સાજા થવાનો દર વધીને 95.80% થયો છે અને તેમાં સતત વૃદ્ધિનું વલણ જળવાઇ રહ્યું છે.
દેશમાં પરીક્ષણોની ક્ષમતામાં નોંધપાત્ર પ્રમાણમાં વધારો કરવામાં આવી રહ્યો છે. છેલ્લા 24 કલાકમાં દેશમાં 19,30,987 પરીક્ષણો હાથ ધરવામાં આવ્યા છે. ભારતમાં આજદિન સુધીમાં કરવામાં આવેલા કુલ પરીક્ષણોનો આંકડો 38.33 કરોડ જેટલો  થઇ ગયો છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસોની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 4.17% છે જ્યારે દૈનિક પોઝિટીવિટી દર આજે 3.22% નોંધાયો છે. સતત 9 દિવસથી આ દર 5%થી નીચે જળવાઇ રહ્યો છે.
ગઈ કાલે ભારતે 26 કરોડ રસીકરણ કવરેજના સીમાચિહ્નને પાર કર્યો. આજે સવારે 7 વાગ્યા સુધીમાં પ્રાપ્ત થયેલા હંગામી અહેવાલો અનુસાર દેશમાં કુલ 36,17,099 સત્રોનું આયોજન કરીને રસીના કુલ 28,00,458 ડોઝ આપવામાં આવ્યા છે.
આમાં શામેલ છે:
|
|
HCWs
|
|
પ્રથમ ડોઝ
|
|
1,00,79,330
|
|
બીજો ડોઝ
|
|
70,00,612
|
|
FLWs
|
|
પ્રથમ ડોઝ
|
|
1,69,10,170
|
|
બીજો ડોઝ
|
|
89,10,305
|
|
18 થી 44 વર્ષનું વયજૂથ
|
|
પ્રથમ ડોઝ
|
|
4,51,03,965
|
|
બીજો ડોઝ
|
|
9,00,035
|
|
45 થી 60 વર્ષનું વયજૂથ
|
|
પ્રથમ ડોઝ
|
|
7,72,98,842
|
|
બીજો ડોઝ
|
|
1,22,00,449
|
|
60 વર્ષથી વધારે ઉંમરના લાભાર્થી
|
|
પ્રથમ ડોઝ
|
|
6,32,89,614
|
|
બીજો ડોઝ
|
|
2,02,78,692
|
|
કુલ
|
|
26,19,72,014
સંચાર અને સુચના પ્રૌદ્યોગિકી મંત્રાલય
પોસ્ટ વિભાગે વિવિધ પોસ્ટ માટે શોર્ટલિસ્ટ કરાયેલા ગ્રામીણ ડાક સેવકો ની દસ્તાવેજ ચકાસણી માટેની છેલ્લી તારીખ 15મી જુલાઈ, 2022 સુધી લંબાવી
પોસ્ટ વિભાગે આસામમાં પૂરની સ્થિતિને કારણે વિવિધ પોસ્ટ માટે શોર્ટલિસ્ટ કરાયેલા ગ્રામીણ ડાક સેવકો ની દસ્તાવેજ ચકાસણી માટેની છેલ્લી તારીખ 15મી જુલાઈ, 2022 સુધી લંબાવવાનો નિર્ણય કર્યો છે.
એક અખબારી નિવેદનમાં વિભાગે જણાવ્યું છે કે, "આસામમાં પૂરની સ્થિતિને ધ્યાનમાં રાખીને વિવિધ પોસ્ટ માટે શોર્ટલિસ્ટ કરાયેલા ગ્રામીણ ડાક સેવકો ના દસ્તાવેજની ચકાસણી માટેની છેલ્લી તારીખ 30મી જૂનથી વધારીને 15મી જુલાઈ 2022 સુધી કરવામાં આવી છે."
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 119
પ્રધાનમંત્રીનું કાર્યાલય
આંધ્રપ્રદેશના સીએમએ પીએમ સાથે મુલાકાત કરી
આંધ્રપ્રદેશના મુખ્યમંત્રી શ્રી વાયએસ જગન મોહન રેડ્ડીએ આજે પ્રધાનમંત્રી શ્રી નરેન્દ્ર મોદી સાથે મુલાકાત કરી.
પ્રધાનમંત્રી કાર્યાલયે ટ્વીટ કર્યું;
"આંધ્ર પ્રદેશના મુખ્યમંત્રી શ્રી @ysjagan પ્રધાનમંત્રી @narendramodi ને મળ્યા."
YP/GP/JD
(
મંત્રીમંડળ
કેન્દ્રીય મંત્રીમંડળે ખરીફ સિઝન  માટે ફોસ્ફેટિક અને પોટાસિક  ખાતરો માટે પોષક તત્વો આધારિત સબસિડી  દરોને મંજૂરી આપી
NBS – ખરીફ સિઝન 2022 માટે કૅબિનેટ દ્વારા મંજૂર કરાયેલ સબસિડી રૂ. 60,939.23 કરોડ છે
ગયાં વર્ષની સરખામણીમાં પ્રતિ બેગ સબસિડીમાં 50%થી વધુનો વધારો
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ખરીફ સિઝન - 2022  માટે ફોસ્ફેટિક અને પોટાસિક  ખાતરો માટે પોષક તત્ત્વો આધારિત સબસિડી  દરો માટે ખાતર વિભાગની દરખાસ્તને મંજૂરી આપી છે.
નાણાકીય અસરો:
NBS ખરીફ-2022  માટે કૅબિનેટ દ્વારા મંજૂર કરાયેલ સબસિડી રૂ. 60,939.23 કરોડ હશે જેમાં સ્વદેશી ખાતર  માટે નૂર સબસિડી દ્વારા સમર્થન અને DAPનાં સ્વદેશી ઉત્પાદન અને આયાત માટે વધારાનાં સમર્થનનો સમાવેશ થાય છે.
લાભો:
ડી-એમોનિયમ ફોસ્ફેટ  અને તેના કાચા માલના આંતરરાષ્ટ્રીય ભાવમાં વધારો મુખ્યત્વે કેન્દ્ર સરકાર દ્વારા શોષાય છે. કેન્દ્ર સરકારે ડીએપી પર હાલની પ્રતિ બેગ રૂ. 1650ની સબસિડીને બદલે રૂ. 2501 પ્રતિ બેગની સબસિડી આપવાનો નિર્ણય કર્યો છે જે ગયા વર્ષની સબસિડીના દરો કરતાં 50%નો વધારો છે. ડીએપી અને તેના કાચા માલના ભાવમાં થયેલો વધારો આશરે 80%ની રેન્જમાં છે. તે ખેડૂતોને સબસિડાઇઝ્ડ, સસ્તું અને વાજબી દરો પર સૂચિત P એન્ડ K ખાતરો પ્રાપ્ત કરવામાં અને કૃષિ ક્ષેત્રને ટેકો આપવામાં મદદ કરશે.
અમલીકરણ વ્યૂહરચના અને લક્ષ્યો:
ખેડૂતોને પરવડી શકે એવા ભાવે આ ખાતરોની સરળ ઉપલબ્ધતા સુનિશ્ચિત કરવા માટે P એન્ડ K ખાતરો પર સબસિડી ખરીફ સિઝન-2022  માટે NBS દરોના આધારે પૂરી પાડવામાં આવશે.
પૃષ્ઠભૂમિ:
સરકાર ખાતર ઉત્પાદકો/આયાતકારો દ્વારા ખેડૂતોને સબસિડીવાળા ભાવે યુરિયા અને 25 ગ્રેડના પી એન્ડ કે ખાતરો ઉપલબ્ધ કરાવી રહી છે. P એન્ડ K ખાતરો પરની સબસિડી 01.04.2010થી અમલી રીતે NBS યોજના દ્વારા સંચાલિત થાય છે. તેના ખેડૂત મૈત્રીપૂર્ણ અભિગમ અનુસાર, સરકાર ખેડૂતોને પરવડે એવા ભાવે P એન્ડ K ખાતરોની ઉપલબ્ધતા સુનિશ્ચિત કરવા પ્રતિબદ્ધ છે. ખાતર અને ઈનપુટ્સ એટલે કે યુરિયા, ડીએપી, એમઓપી અને સલ્ફરના આંતરરાષ્ટ્રીય ભાવમાં ભારે વધારાને ધ્યાનમાં રાખીને સરકારે ડીએપી સહિતના પી એન્ડ કે ખાતરો પર સબસિડી વધારીને વધેલા ભાવને શોષી લેવાનો નિર્ણય કર્યો છે. ખાતર કંપનીઓને મંજૂર દરો પ્રમાણે સબસિડી આપવામાં આવશે જેથી તેઓ ખેડૂતોને પરવડી શકે એવા ભાવે ખાતર ઉપલબ્ધ કરાવી શકે જે અન્યથા ન હોત.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
સતત છેલ્લા 5 અઠવાડિયાથી સાજા થયેલા કેસની સંખ્યા નવા કેસ કરતાં વધુ
સક્રિય કેસમાં સતત ઘટાડો ચાલુ; આજે 5.2 લાખ છે
દેશમાં છેલ્લા 24 કલાકમાં 50,000 કરતા ઓછા નવા કેસ નોંધાયા છે જ્યારે દૈનિક સાજા થયેલા કેસની સંખ્યા 54,000થી વધી ગઈ છે. ભારત છેલ્લાં પાંચ અઠવાડિયાથી સતત નવા કેસ કરતાં વધુ સાજા થયેલા કેસની સંખ્યા નોંધાવી રહ્યું છે.
છેલ્લા 24 કલાકમાં 54,157 કોવિડ દર્દીઓ સ્વસ્થ થઈ ગયા છે અને તેમને રજા આપવામાં આવી છે જ્યારે હાલમાં નવા પુષ્ટિ થયેલા કેસ 47,638 છે.
છેલ્લા 5 અઠવાડિયાથી દૈનિક નવા કેસમાં સતત ઘટાડો જોવા મળી રહ્યો છે. ઓક્ટોબરના પહેલા અઠવાડિયામાં 73,૦૦૦થી વધુ સરેરાશ દૈનિક નવા કેસ નોંધાતા હતા જે ઘટીને સરેરાશ દૈનિક નવા કેસ 46,૦૦૦ કેસ થયા છે.
સતત વધી રહેલી સાજા થયેલા કેસની સંખ્યાના પરિણામે સક્રિય કેસ પણ સતત ઘટાડાના માર્ગ પર છે. સક્રિય કેસ આજે 5,20,773 છે. સક્રિય કેસ હવે દેશના કુલ પોઝિટીવ કેસના માત્ર 6.19% છે.
સક્રિય કેસના ઘટતા વલણને વધુ પ્રમાણમાં સાજા થયેલા કેસ દ્વારા ટેકો મળી રહ્યો છે. કુલ સાજા થયેલા કેસ 7,765,966 છે. સાજા થયેલા કેસ અને સક્રિય કેસ વચ્ચેનું અંતર 72.5 લાખ  ની નજીક છે. રાષ્ટ્રીય સાજા થવાનો દર વધુ સુધરીને 92.32% થયો છે
નવા સાજા થયેલા કેસમાંથી 80% કેસ 10 રાજ્યો / કેન્દ્રશાસિત પ્રદેશોમાં કેન્દ્રિત હોવાનું મનાય છે.
11000થી વધુ એક દિવસમાં સાજા થયેલા કેસની સંખ્યા સાથે મહારાષ્ટ્રનું મહત્તમ યોગદાન છે.
નવા કેસમાંથી 79% કેસ 10 રાજ્યો અને કેન્દ્રશાસિત પ્રદેશના છે.
મહારાષ્ટ્રમાં 10,૦૦૦થી વધુ નવા કેસ સાથે નવા કેસની સંખ્યા ખૂબ જ વધી રહી છે, ત્યારબાદ કેરળમાં 9000થી વધુ કેસ નોંધાયા હોવાનો અહેવાલ મળ્યો છે.
છેલ્લા 24 કલાકમાં 670 લોકોના મૃત્યુ થયા છે.
જેમાંથી દસ રાજ્યો / કેન્દ્રશાસિત પ્રદેશોમાં લગભગ 86% જેટલા લોકોના મૃત્યુ થયા છે. નવા મૃત્યુઆંકમાંથી 38%થી વધુ મૃત્યુ મહારાષ્ટ્રમાં  થયા છે. દિલ્હીમાં 66 લોકોના મૃત્યુ થયા છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારત સરકારે આજદિન સુધીમાં રાજ્યો/કેન્દ્રશાસિત પ્રદેશોને રસીના 16.69 કરોડ કરતાં વધારે ડોઝ વિનામૂલ્યે આપ્યા
રાજ્યો/કેન્દ્રશાસિત પ્રદેશો પાસે રસીકરણ માટે હજુ પણ 75 લાખ કરતાં વધારે ડોઝ ઉપલબ્ધ
આગામી 3 દિવસમાં રાજ્યો/કેન્દ્રશાસિત પ્રદેશોને 48 લાખ કરતાં વધારે ડોઝ પ્રાપ્ત થશે
કોવિડ-19 મહામારી સામે દેશની જંગમાં ભારત સરકાર તમામ રાજ્યો અને કેન્દ્રશાસિત પ્રદેશો સાથે મળીને “સંપૂર્ણ સરકાર”ના અભિગમ સાથે સતત અગ્રેસર રહીને સ્થિતિને સંભાળી રહી છે. ભારત સરકારની પાંચ મુદ્દાની આ વ્યૂહનીતિમાં રસીકરણ કવાયત એક અભિન્ન હિસ્સો રચે છે .
સમગ્ર દેશમાં કોવિડ-19 રસીકરણ માટે ઉદારીકૃત અને પ્રવેગિત તબક્કા-3ની વ્યૂહનીતિનો 1 મે 2021થી પ્રારંભ કરવામાં આવ્યો છે. નવા પાત્રતા ધરાવતા વયજૂથના લાભાર્થીઓ માટે નોંધણીની પ્રક્રિયા 28 એપ્રિલના રોજથી શરૂ કરી દેવામાં આવી છે. સંભવિત લાભાર્થીઓ સીધા જ CoWIN પોર્ટલ  પર જઇને અથવા આરોગ્યસેતૂ એપ્લિકેશનના માધ્યમથી રસીકરણ માટે નોંધણી કરાવી શકે છે.
ભારત સરકારે તમામ રાજ્યો/કેન્દ્રશાસિત પ્રદેશોને આજદિન સુધીમાં રસીના લગભગ 16.69 કરોડ  ડોઝ વિનામૂલ્યે પૂરાં પાડ્યાં છે. આમાંથી રસીના બગાડ સહિત 15,94,75,507 ડોઝનો વપરાશ થયો છે .
કોવિડની રસીના 75 લાખ કરતાં વધારે ડોઝ  હજુ પણ રાજ્યો/કેન્દ્રશાસિત પ્રદેશો પાસે રસીકરણ આગળ વધારવા માટે ઉપલબ્ધ છે.
આ ઉપરાંત, આગામી 3 દિવસમાં રાજ્યો/કેન્દ્રશાસિત પ્રદેશોને રસીના 48 લાખ કરતાં વધારે  ડોઝ પ્રાપ્ત થઇ જશે.
(Visitor Counter : 142
પ્રધાનમંત્રીનું કાર્યાલય
પ્રધાનમંત્રીએ એકીકૃત ફાઉન્ડેશન અભ્યાસક્રમ "આરંભ”ના બીજા સંસ્કરણ દરમિયાન ભારતીય જાહેર સેવાના તાલીમાર્થી અધિકારીઓ સાથે વાર્તાલાપ કર્યો
યુવા અધિકારીઓને દેશના હિતમાં નિર્ણયો લેવા માટે પ્રેરણા આપી
એકીકૃત ફાઉન્ડેશન અભ્યાસક્રમ 'આરંભ' માત્ર એક શરૂઆત નથી પરંતુ, નવી પરંપરાનું પ્રતિક પણ છે: પ્રધાનમંત્રી
જાહેર સેવકોને આત્મનિર્ભર બનવા માટેના દેશના પ્રયાસોમાં વોકલ ફોર લોકલના મંત્રનું આચરણ કરવા માટે પણ અનુરોધ કર્યો હતો
પ્રધાનમંત્રીએ આજે ગુજરાતમાં કેવડિયા ખાતેથી વીડિયો કોન્ફરન્સ માધ્યમથી LBSNAA મસૂરી ખાતે ભારતીય જાહેર સેવાઓના તાલીમાર્થી અધિકારીઓ  સાથે વાર્તાલાપ કર્યો હતો. 2019માં પ્રથમ વખત શરૂ થયેલા એકીકૃત ફાઉન્ડેશન અભ્યાસક્રમ AARAMBHના બીજા સંસ્કરણના ભાગરૂપે આ વાર્તાલાપ યોજવામાં આવ્યો હતો.
તાલીમાર્થી અધિકારીઓએ રજૂ કરેલા પ્રેઝન્ટેશન જોયા પછી, પ્રધાનમંત્રીએ પોતાના સંબોધન દરમિયાન તમામ પ્રોબેશનર્સ અધિકારીઓને સરદાર વલ્લભભાઇ પટેલની ફિલસુફી "દેશના લોકોની સેવા કરવી એ જાહેર સેવકોની સર્વોપરી ફરજ છે” નું પાલન કરવા માટે અનુરોધ કર્યો હતો.
શ્રી મોદીએ યુવા અધિકારીઓને દેશના હિત અને દેશની અખંડિતતા તેમજ એકતાને મજબૂત બનાવવાના સંદર્ભમાં નિર્ણયો લેવા માટે પ્રોત્સાહિત કર્યા હતા. તેમણે ભારપૂર્વક જણાવ્યું હતું કે, જાહેર સેવકો દ્વારામાં લેવામાં આવતા નિર્ણયો હંમેશા સામાન્ય લોકોના હિતમાં હોવા જોઇએ પછી ભલે તેઓ કામ કરી રહ્યાં હોય તે વિભાગના અવકાશમાં અથવા પ્રદેશમાં આવતા હોય કે ના હોય.
પ્રધાનમંત્રીએ ભારપૂર્વક કહ્યું હતું કે, દેશના "લોખંડી માળખા” નું ધ્યાન માત્ર દૈનિક બાબતોના વ્યવસ્થાપન પર કેન્દ્રિત ના રહેવું જોઇએ પરંતુ દેશની પ્રગતિની દિશામાં કામ કરવા પર ધ્યાન કેન્દ્રિત હોવું જોઇએ. તેમણે કહ્યું કે, કટોકટીની પરિસ્થિતિમાં આ બાબત સૌથી વધુ મહત્વપૂર્ણ બની જાય છે.
શ્રી નરેન્દ્ર મોદીએ દેશમાં નવા અભિગમો અને નવી રીતભાતો અપનાવવા માટે તાલીમ અને નવા લક્ષ્યો પ્રાપ્ત કરવા માટે કૌશલ્યો ખીલવવામાં તેની મોટી ભૂમિકાનો સંદર્ભ આપ્યો હતો.
પ્રધાનમંત્રીએ ખાસ ટાંક્યું હતું કે, ભૂતકાળથી વિપરિત, માનવ સંસાધનની તાલીમમાં નવા આધુનિક અભિગમો પર દેશમાં વિશેષ ભાર મૂકવામાં આવી રહ્યો છે. તેમણે ખાસ ઉલ્લેખ કર્યો હતો કે, છેલ્લા 2-3 વર્ષમાં જાહેર સેવા અધિકારીઓની તાલીમની રૂપરેખામાં પરિવર્તન આવ્યું છે. તેમણે ટાંક્યું હતું કે, એકીકૃત ફાઉન્ડેશન અભ્યાસક્રમ 'આરંભ' માત્ર એક શરૂઆત નથી પરંતુ તે નવી પરંપરાનું પ્રતિક પણ છે.
શ્રી મોદીએ જાહેર સેવાઓમાં તાજેતરમાં કરવામાં આવેલા સુધારા મિશન કર્મયોગીનો ઉલ્લેખ કર્યો હતો અને કહ્યું હતું કે, જાહેર સેવકોની ક્ષમતા નિર્માણની દિશામાં આ એક પ્રયાસ છે જેથી તેમને વધુ સર્જનશીલ અને આત્મવિશ્વાસુ બનાવી શકાય.
પ્રધાનમંત્રીએ કહ્યું હતું કે, સરકાર કોઇ ટોપ-ટાઉન અભિગમ રાખવાથી નહીં ચાલે. તેમણે કહ્યું કે, જેમના માટે નીતિઓનો મુસદ્દો ઘડવામાં આવે છે તેમાં લોકોની ભાગીદારી સામેલ કરવામાં આવે તે ખૂબ મહત્વનું છે. તેમણે ઉમેર્યું હતું કે, વાસ્તવમાં સરકારની પાછળ જનતા જ મૂળ ચાલકબળ છે.
તેમણે કહ્યું હતું કે, દેશમાં કામ કરવાની વર્તમાન સ્થિતિમાં લઘુતમ સરકાર અને મહત્તમ સુશાસન સુનિશ્ચિત કરવા માટે અમલદારોની જ ભૂમિકા કામ કરે છે. તેમણે અનુરોધ કર્યો હતો કે, તમામ જાહેર સેવકો સુનિશ્ચિત કરે કે, લોકોના જીવનમાં સરકારનો હસ્તક્ષેપ ઓછો કરવામાં આવે અને સામાન્ય લોકોને વધુ સશક્ત કરવામાં આવે.
પ્રધાનમંત્રીએ જાહેર સેવક તાલીમાર્થીઓને આત્મનિર્ભર બનવા માટેના દેશના પ્રયાસોમાં વોકલ ફોર લોકલના મંત્રનું આચરણ કરવા માટે પણ અનુરોધ કર્યો હતો.
SD/GP/BT
(
PIB Headquarters
જી.એસ.ટી. ઈન્ટેલિજન્સ સુરતે બોગસ બિલ કૌભાંડ ઝડપી પાડ્યું
અમદાવાદ, 07-08-2019
ડાયરેક્ટરેટ જનરલ ઓફ જી.એસ.ટી. ઈન્ટેલીજન્સ નાં સુરત ઝોનલ યુનિટ દ્વારા જી.એસ.ટી.નાં સમયગાળામાં બોગસ બિલથી ખોટી ઈનપુટ ટેક્ષ ક્રેડીટ ઉભી કરવાનું વધુ એક રેકેટ ઝડપી પાડ્યું છે. આ સંબંધમાં વિવિધ સ્થળો પર દરોડા પાડવામાં આવ્યા જેનાં થકી પ્રાથમિક દ્રષ્ટિએ અંદાજે રૂપિયા 42 કરોડથી વધુનાં બિલ બનાવીને રૂપિયા 7.7 કરોડ જેટલી ખોટી ઈનપુટ ટેક્ષ ક્રેડીટ ઉભી કરવામાં આવી હોવાનું બહાર આવ્યું છે. આ રેકેટનાં સુત્રધારો પૈકીનાં એક અસલમભાઈ સોદાગરભાઈ શેખ એ એમની ફર્મમાં 19 જેટલી ફર્મ પાસેથી ખરીદી દર્શાવી છે, જે પૈકીની 16 જેટલી ફર્મ ક્યાંય અસ્તિત્વ ધરાવતી ન હોવાનું તપાસમાં બહાર આવ્યું છે. તેમણે તપાસ દરમિયાન એ સ્વીકાર્યું છે કે તેઓ બોગસ બિલનાં આધારે ક્રેડિટ મેળવતાં હતાં તેમજ આ બોગસ ફર્મ પૈકી કોઈપણ ફર્મનાં પ્રોપરાઈટરને મળ્યા નથી કે જાણતા પણ નથી. તેઓ એ અંદાજે રૂપિયા 7.7 કરોડની ઈનપુટ ટેક્ષ ક્રેડિટ આ બોગસ ફર્મ પાસેથી મેળવી છે.
આ સમગ્ર રેકેટમાં ઘણાં લોકો અને ફર્મ સંડોવાયેલા હોવાનું ધ્યાન પર આવ્યું છે જે અંગે તપાસ ચાલુ છે. પ્રાથમિક અંદાજ મુજબ, આ બધી બોગસ ફર્મ દ્વારા માલનાં સપ્લાય વગર અંદાજિત રૂપિયા 100 કરોડથી પણ વધુની ઈનપુટ ટેક્ષ ક્રેડિટ ઉભી કરવામાં આવી છે. અત્યાર સુધી તપાસ દરમિયાન કૂલ 54 જેટલી બોગસ ફર્મ શોધી કાઢવામાં આવી છે જેની જી.એસ.ટી.ની નોંધણી રદ કરવાની પ્રક્રિયા હાથ ધરવામાં આવી છે. ઉપરાંતમાં 33 જેટલા બેન્ક ખાતાને કાયદાકીય રીતે અટેચ કરવામાં આવ્યા છે.
આ સંદર્ભમાં અસલમભાઈ શેખની ધરપકડ કરવામાં આવી છે અને માનનીય ચીફ ડ્યુડિશિયલ મેજીસ્ટ્રે સમક્ષ રજૂ કરવામાં આવ્યા હતા. જ્યાં અસલમભાઈ શેખને જ્યુડિશિયલ કસ્ટડીમાં મોકલવાનો આદેશ કરવામાં આવ્યો છે. સમગ્ર કેસ હજી તપાસ હેઠળ છે.
J.Khunt/GP
(Visitor Counter : 159
સૂક્ષ્મ, લઘુ અને મધ્યમ ઉદ્યોગ મંત્રાલય
MSME/ઉદ્યમ નોંધણીની નવી ઓનલાઇન સિસ્ટમે 50 લાખનો આંકડો પાર કર્યો
કેન્દ્રીય MSME મંત્રાલય દ્વારા 1 જુલાઈ, 2020થી શરૂ કરવામાં આવેલી MSME/ઉદ્યમ નોંધણીની નવી ઓનલાઈન સિસ્ટમ સમય અને ટેકનોલોજીની પરીક્ષામાં ખરી ઉતરી છે કારણ કે અત્યાર સુધીમાં 50 લાખથી વધુ MSMEs સફળતાપૂર્વક પોતાની નોંધણી કરાવી ચૂક્યા છે. તેમાં 47 લાખથી વધુ સૂક્ષ્મ સંસ્થાઓ અને 2.7 લાખ નાના એકમોનો સમાવેશ થાય છે.
એવું કહી શકાય કે MSME મંત્રાલયે 1 જુલાઈ, 2020થી MSMEs ની વ્યાખ્યા અને નોંધણી પ્રક્રિયામાં સુધારો કર્યો હતો. તેણે MSME/ઉદ્યમ રજીસ્ટ્રેશન  માટે નવું પોર્ટલ પણ શરૂ કર્યું. ત્યારથી, પોર્ટલ સરળતાથી કામ કરી રહ્યું છે. સૌથી પહેલા, આ પોર્ટલ સીબીડીટી અને જીએસટી નેટવર્ક સાથે તેમજ જીઇએમ સાથે એકીકૃત રીતે સંકલિત છે. નોંધનીય છે કે આ એકીકરણ દ્વારા, હવે MSME નોંધણી એ સંપૂર્ણપણે કાગળ રહિત કવાયત છે.
ઉદ્યમ જે હજુ સુધી નોંધાયેલા નથી, એમએસએમઇ મંત્રાલય અને અન્ય સરકારી એજન્સીઓના લાભો મેળવવા માટે નોંધણી કરાવવી જોઈએ. નોંધણી મફત છે અને તે ફક્ત સરકારી પોર્ટલ પર થવી જોઈએ. કોઈપણ સહાય માટે, ઉદ્યોગસાહસિકો મંત્રાલયના નજીકના ડીઆઈસી અથવા ચેમ્પિયન્સ કંટ્રોલ રૂમનો સંપર્ક કરી શકે છે અથવા https://champions.gov.in પર લખી શકે છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 334
પ્રધાનમંત્રીનું કાર્યાલય
પીએમ 3જી જૂને યુપીની મુલાકાત લેશે
પ્રધાનમંત્રી શ્રી લખનૌમાં 80,000 કરોડ રૂપિયાથી વધુના 1406 પ્રોજેક્ટના ગ્રાઉન્ડ બ્રેકિંગ@3.0 સમારોહમાં હાજરી આપશે
પ્રધાનમંત્રી શ્રી કાનપુરના પરૌંખ ગામમાં જાહેર સમારોહને સંબોધિત કરશે
પ્રધાનમંત્રી શ્રી નરેન્દ્ર મોદી 3જી જૂન, 2022ના રોજ ઉત્તર પ્રદેશની મુલાકાત લેશે. સવારે લગભગ 11 વાગ્યે, પ્રધાનમંત્રી ઈન્દિરા ગાંધી પ્રતિષ્ઠાન, લખનૌ પહોંચશે જ્યાં તેઓ યુપી ઈન્વેસ્ટર્સ સમિટના ગ્રાઉન્ડ બ્રેકિંગ સમારોહ@3.0માં હાજરી આપશે. લગભગ 1:45 વાગ્યે, પ્રધાનમંત્રી કાનપુરના પારૌંખ ગામ પહોંચશે, જ્યાં તેઓ માનનીય રાષ્ટ્રપતિ શ્રી રામ નાથ કોવિંદની સાથે પાથરી માતા મંદિરની મુલાકાત લેશે. ત્યારબાદ, લગભગ 2 વાગ્યે, તેઓ ડૉ. BR આંબેડકર ભવનની મુલાકાત લેશે, જે પછી 2:15 વાગ્યે મિલન કેન્દ્રની મુલાકાત લેશે. કેન્દ્ર માનનીય રાષ્ટ્રપતિનું પૈતૃક ઘર છે, જે જાહેર ઉપયોગ માટે દાનમાં આપવામાં આવ્યું હતું અને તેને સામુદાયિક કેન્દ્ર માં રૂપાંતરિત કરવામાં આવ્યું હતું. ત્યારબાદ, તેઓ બપોરે 2:30 વાગ્યે પરૌંખ ગામમાં એક જાહેર કાર્યક્રમમાં હાજરી આપશે.
ગ્રાઉન્ડ બ્રેકિંગ સમારોહ@3.0 દરમિયાન,પ્રધાનમંત્રી રૂ. 80,000 કરોડથી વધુની કિંમતની 1406 પ્રોજેક્ટનો શિલાન્યાસ કરશે. આ પ્રોજેક્ટ્સમાં કૃષિ અને સંલગ્ન, IT અને ઇલેક્ટ્રોનિક્સ, MSME, ઉત્પાદન, રિન્યુએબલ એનર્જી, ફાર્મા, પ્રવાસન, સંરક્ષણ અને એરોસ્પેસ, હેન્ડલૂમ અને ટેક્સટાઇલ વગેરે જેવા વિવિધ ક્ષેત્રોનો સમાવેશ થાય છે. આ સમારોહમાં દેશના ટોચના ઉદ્યોગ અગ્રણીઓ હાજરી આપશે.
યુપી ઇન્વેસ્ટર્સ સમિટ 2018 21મી -22મી ફેબ્રુઆરી 2018ના રોજ યોજવામાં આવી હતી, જેમાં પ્રથમ ગ્રાઉન્ડ બ્રેકિંગ સમારોહ 29 જુલાઈ, 2018ના રોજ અને બીજો ગ્રાઉન્ડ બ્રેકિંગ સમારોહ 28 જુલાઈ 2019ના રોજ યોજાયો હતો. પ્રથમ ગ્રાઉન્ડ બ્રેકિંગ સમારોહ દરમિયાન, 81 થી વધુ મૂલ્યના પ્રોજેક્ટનો પાયો નાખવામાં આવ્યો હતો. રૂ. 61,500 કરોડથી વધુનું લોકાર્પણ કરવામાં આવ્યું હતું, જ્યારે બીજા ગ્રાઉન્ડ બ્રેકિંગ સમારોહમાં રૂ. 67,000 કરોડથી વધુના રોકાણ સાથે 290 પ્રોજેક્ટનો પાયો નાખવામાં આવ્યો હતો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
આવકવેરા વિભાગે રમતો, કોયડાઓ અને કોમિક્સ દ્વારા બાળકોમાં કર સાક્ષરતા ફેલાવવાનું લક્ષ્ય નક્કી કર્યું
ટેક્સ્ટ આધારિત સાહિત્ય, જાગૃતિ સેમિનાર અને વર્કશોપથી આગળ વધીને, સેન્ટ્રલ બોર્ડ ઑફ ડાયરેક્ટ ટેક્સિસ  એ 'લર્નિંગ થ્રુ પ્લે' પદ્ધતિઓ દ્વારા કર સાક્ષરતા ફેલાવવા માટે એક નવીન અભિગમ અપનાવ્યો છે. CBDT એ હાઇસ્કૂલના વિદ્યાર્થીઓ માટે બોર્ડ ગેમ્સ, કોયડાઓ અને કૉમિક્સ દ્વારા કરવેરા સંબંધિત ખ્યાલો રજૂ કરવા માટે એક નવી પ્રોડક્ટ રજૂ કરી હતી, જેને ઘણીવાર જટિલ ગણવામાં આવે છે.
આ પહેલની શરૂઆત કરતા, કેન્દ્રીય નાણામંત્રી નિર્મલા સીતારમણે શનિવારે સાંજે પણજી, ગોવામાં પ્રતિષ્ઠિત આઝાદી કા અમૃત મહોત્સવના પ્રતિષ્ઠિત સપ્તાહના સમાપન સમારોહમાં નાણાકીય અને કર જાગૃતિ ફેલાવવાના હેતુથી સંચાર અને જાહેર સંપર્ક ઉત્પાદનોની શ્રેણી લોન્ચ કરી. તેમણે આગામી 25 વર્ષોને 'અમૃત કાલ' ગણાવ્યા અને કહ્યું કે યુવાનો નવા ભારતને આકાર આપવામાં મુખ્ય ભૂમિકા ભજવશે. શ્રીમતી સીતારમણે કાર્યક્રમમાં ઉપસ્થિત શાળાના વિદ્યાર્થીઓને પસંદ કરવા માટે રમતોના પ્રથમ સેટનું વિતરણ પણ કર્યું હતું.
CBDT દ્વારા રજૂ કરાયેલા નવા ઉત્પાદનો નીચે મુજબ છે:
સાપ, સીડી અને કર: આ બોર્ડ ગેમ કરની ઘટનાઓ અને નાણાકીય વ્યવહારો સંબંધિત સારી અને ખરાબ ટેવો રજૂ કરે છે. આ રમત સરળ, સાહજિક અને શૈક્ષણિક છે જેમાં સારી ટેવોને સીડી દ્વારા પુરસ્કાર આપવામાં આવે છે અને ખરાબ ટેવોને સાપ દ્વારા સજા કરવામાં આવે છે.
ભારતનું નિર્માણ: આ સહયોગી રમત ઈન્ફ્રાસ્ટ્રક્ચર અને સામાજિક પ્રોજેક્ટ પર આધારિત 50 મેમરી કાર્ડના ઉપયોગ દ્વારા કર ચૂકવવાના મહત્વની કલ્પના કરે છે. આ રમતનો ઉદ્દેશ્ય એ સંદેશ આપવાનો છે કે કરવેરા સહકારી પ્રકૃતિ છે, સ્પર્ધાત્મક નથી.
ઈન્ડિયા ગેટ - 3D પઝલ : આ રમતમાં 30 ટુકડાઓ છે, દરેકમાં કરવેરા સંબંધિત વિવિધ નિયમો અને ખ્યાલો વિશેની માહિતી છે. આ ટુકડાઓને એકસાથે જોડવાથી ઈન્ડિયા ગેટનું 3-પરિમાણીય માળખું બનશે જે સંદેશ મોકલશે કે ટેક્સ ભારત બનાવે છે.
ડિજિટલ કોમિક બુક્સ - આવકવેરા વિભાગે બાળકો અને યુવાન વયસ્કોમાં આવક અને કરવેરા અંગેના ખ્યાલો વિશે જાગૃતિ ફેલાવવા માટે લોટપોટ કોમિક્સ સાથે સહયોગ કર્યો છે. આમાં, મોટુ-પટલુના ખૂબ જ લોકપ્રિય કાર્ટૂન પાત્રો દ્વારા ખૂબ જ મજેદાર સંવાદો દ્વારા સંદેશાઓ આપવામાં આવે છે.
આ ઉત્પાદનો શરૂઆતમાં સમગ્ર દેશમાં ફેલાયેલી આવકવેરા કચેરીઓના નેટવર્ક દ્વારા શાળાઓમાં વિતરિત કરવામાં આવશે. પુસ્તકોની દુકાનો દ્વારા આ રમતોનું વિતરણ કરવાની દરખાસ્ત પર પણ વિચારણા કરવામાં આવી રહી છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 192
ગૃહ મંત્રાલય
કેન્દ્રીય ગૃહ અને સહકાર મંત્રી શ્રી અમિત શાહે ભૂતપૂર્વ પ્રધાનમંત્રી ભારત રત્ન અટલ બિહારી વાજપેયીને આજે તેમની જન્મજયંતી પર નવી દિલ્હીમાં 'સદૈવ અટલ' સ્મારક ખાતે શ્રદ્ધાંજલિ અર્પણ કરી
અટલજીની દેશભક્તિ, કર્તવ્યનિષ્ઠા અને સમર્પણ આપણને હંમેશા રાષ્ટ્રની સેવા કરવાની પ્રેરણા આપશે
ભારતીય રાજનીતિના શિખર એવા અટલજીનું જીવન દેશને તેના પરમ ગૌરવ તરફ લઈ જવા માટે સમર્પિત હતું
તેમના નેતૃત્વમાં વિકાસ અને સુશાસનના નવા યુગનો પાયો નાખીને, તેમણે વિશ્વને ભારતની ક્ષમતાઓથી વાકેફ કર્યા અને લોકોમાં રાષ્ટ્રીય ગૌરવની ભાવના જગાડી.
અટલજીને આજે તેમની જન્મજયંતી પર શ્રદ્ધાંજલિ
કેન્દ્રીય ગૃહ અને સહકાર મંત્રી શ્રી અમિત શાહે ભૂતપૂર્વ પ્રધાનમંત્રી ભારત રત્ન અટલ બિહારી વાજપેયીને આજે તેમની જન્મજયંતી પર નવી દિલ્હીમાં 'સદૈવ અટલ' સ્મારક ખાતે શ્રદ્ધાંજલિ અર્પણ કરી હતી.
પોતાના ટ્વિટમાં શ્રી અમિત શાહે કહ્યું કે અટલજીની દેશભક્તિ, કર્તવ્યનિષ્ઠા અને સમર્પણ આપણને હંમેશા રાષ્ટ્રની સેવા કરવા માટે પ્રેરિત કરશે.
કેન્દ્રીય ગૃહ અને સહકાર મંત્રીએ કહ્યું કે ભારતીય રાજનીતિના શિખર એવા અટલજીનું જીવન દેશને તેના પરમ ગૌરવ તરફ લઈ જવા માટે સમર્પિત હતું. તેમના નેતૃત્વમાં વિકાસ અને સુશાસનના નવા યુગનો પાયો નાખીને, અટલજીએ વિશ્વને ભારતની ક્ષમતાઓથી વાકેફ કર્યા અને લોકોમાં રાષ્ટ્રીય ગૌરવની ભાવના જગાડી. આજે, તેમની જન્મજયંતી પર, હું અટલજીને મારી શ્રદ્ધાંજલિ અર્પણ કરું છું.
ભૂતપૂર્વ પ્રધાનમંત્રી ભારત રત્ન આદરણીય અટલ બિહારી વાજપેયીની જન્મજયંતી નિમિત્તે, 'સદૈવ અટલ' સ્મારક સ્થળ પર શ્રદ્ધાંજલિ અર્પણ કરવામાં આવી હતી.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 134
પ્રધાનમંત્રીનું કાર્યાલય
પ્રધાનમંત્રીએ લોકોને નમો એપ પર 24મી એપ્રિલ 'મન કી બાત' પર આધારિત બે ક્વિઝમાં ભાગ લેવા વિનંતી કરી
પ્રધાનમંત્રી શ્રી નરેન્દ્ર મોદીએ લોકોને નમો એપ પર 24મી એપ્રિલના 'મન કી બાત' કાર્યક્રમ પર આધારિત બે ક્વિઝમાં ભાગ લેવા વિનંતી કરી છે. શ્રી મોદીએ ક્વિઝની લિંક પણ શેર કરી જ્યાંથી લોકો ભાગ લઈ શકે.
પ્રધાનમંત્રીએ ટ્વિટ કર્યું; આ વખતે, નમો એપ પર ગઈકાલના #MannKiBaat પર આધારિત એક નહીં પરંતુ બે ક્વિઝ છે. તેમાંથી એક સમગ્ર કાર્યક્રમ વિશે છે અને બીજો ભારતના વિવિધ સંગ્રહાલયો પર છે. બંનેમાં ભાગ લો.
narendramodi.in/museumquiz
narendramodi.in/mkbquiz
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ જૂનાગઢ જિલ્લામાં વિવિધ પરિયોજનાઓનું ઉદઘાટન કર્યું
પ્રધાનમંત્રી શ્રી નરેન્દ્ર મોદીએ આજે જૂનાગઢ જિલ્લામાં વિવિધ પરિયોજનાઓનું ઉદઘાટન કર્યુ હતુ, તેમાં સરકારી સિવિલ હોસ્પિટલ, દૂધ પ્રસંસ્કરણ પ્લાન્ટ અને જૂનાગઢ કૃષિ યુનિવર્સિટીના કેટલાક ભવનો સામેલ છે.
પ્રધાનમંત્રીએ જનસભાને સંબોધતા કહ્યુ હતું કે, આજે રૂ. 500 કરોડની નવ નવી પહેલો શરૂ કરવામાં આવી છે, જે પૈકી કેટલીક દેશને સમર્પિત કરવામાં આવી છે, તો કેટલીકનું ખાતમુહૂર્ત થયું છે. તેમણે કહ્યું કે ભારતની વિકાસની સફરમાં એક નવી ઊર્જા અને ઝગમગાટ જોવા મળી રહ્યો છે.
તેમણે કહ્યું હતું કે, રાજ્યનાં દરેક ભાગ સુધી પીવાનું પર્યાપ્ત પાણી પહોંચે એ સુનિશ્ચિત કરવાનાં પ્રયાસો સતત ચાલુ છે. અમે જળ સંરક્ષણ માટે પણ કામ કરીએ છીએ.
પ્રધાનમંત્રીએ કહ્યું હતું કે, સમગ્ર ગુજરાતમાં મેડિકલ કોલેજો અને હોસ્પિટલો બની રહી છે, તેનાથી દર્દીઓની સાથે તબીબ ક્ષેત્રનો અભ્યાસ કરવા ઇચ્છતાં વિદ્યાર્થીઓને પણ મદદ મળી રહી છે. તેમણે જન ઔષધિ યોજનાનો ઉલ્લેખ કર્યો હતો, જે અંતર્ગત જન ઔષધિ સ્ટોર ખોલવામાં આવ્યાં છે. આ સ્ટોરમાં ઓછી કિંમતે જેનેરિક દવાઓ મળી રહી છે. ગરીબ અને મધ્યમ વર્ગને વાજબી કિંમતે દવા મળે એ મહત્ત્વપૂર્ણ છે.
પ્રધાનમંત્રીએ જણાવ્યું હતું કે, સરકારે સ્વચ્છતા પર ભાર મૂક્યો છે, જેની દુનિયાભરમાં પ્રશંસા થઈ રહી છે. સ્વચ્છતા ભારત પર ભાર મૂકવો ખૂબ મહત્વપૂર્ણ છે કારણ કે સ્વચ્છ ભારત એ સુનિશ્ચિત કરશે કે લોકો રોગોથી ન પીડાય.
પ્રધાનમંત્રીએ જણાવ્યું હતું કે, આરોગ્ય ક્ષેત્રને સારાં ડૉક્ટર અને પેરામેડિકલ સ્ટાફની જરૂર છે. અમે મેડિકલ સાધનો પણ ભારતમાં જ બનાવવા ઇચ્છીએ છીએ. તેમણે ઉમેર્યું હતું કે વિશ્વમાં ટેકનોલોજી દ્રષ્ટિએ થઈ રહેલી પ્રગતિ સાથે આ ક્ષેત્રએ પણ તાલમેળ જાળવવો જ પડશે.
પ્રધાનમંત્રીએ ભારપૂર્વક જણાવ્યું હતું કે, પ્રધાનમંત્રી જન આરોગ્ય યોજના – આયુષ્માન ભારત આરોગ્ય ક્ષેત્રની કાયાપલટ કરશે અને એ સુનિશ્ચિત કરશે કે ગરીબોને સર્વોત્તમ કક્ષાની સારવાર પરવડી શકે તેવી કિંમતે ઉપલબ્ધ બને.
(Visitor Counter : 192